Document ID: 31999D0392

31999D0392
L 148/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 май 1999 година
относно признаване по принцип на съответствието на досиетата, предадени за подробен преглед с оглед възможното включване на активните вещества Мesotrione (ZA 1296), Iodosulfuron-methyl-sodium (AEF 115008) Silthiopham (MON 65500) и Gliocladium catenulatum в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С(1999) 1400)
(текст от значение за ЕИП)
(1999/392/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета (1) от 15 юли 1991 г. относно пускането на пазара на продукти за растителна защита, последно изменена с Директива 1999/1/ЕО на Комисията (2), и по-специално член 6, параграф 3 от нея,
(1)
като има предвид, че Директива 91/414/ЕИО, наричана по-нататък „директивата“, е предвидила изготвянето на списък на Общността за активните вещества, за които се разрешава включването в състава на продукти за растителна защита;
(2)
като има предвид, че заявители са представили пред органите на някои държави-членки досиета за четири активни вещества с оглед включване на активните вещества в приложение I към директивата;
(3)
като има предвид, че досие относно активното вещество Мesotrione ZA (1296) е представено от Zeneca Agrochemicals на органите на Обединеното кралство на 23 април 1998 г.;
(4)
като има предвид, че досие относно активното вещество Iodosulfuron-methyl-sodium (AEF 115008) е представено от Hoechst Schering Agrevo GmbH на органите на Германия на 14 декември 1998 г.;
(5)
като има предвид, че досие относно активното вещество Silthiopham (MON 65500) е представено от Monsanto Crop Protection на органите на Ирландия на 14 декември 1998 г.;
(6)
като има предвид, че досие относно активното вещество Gliocladium catenulatum е представено от Kemira Agro Oy на органите на Финландия на 19 май 1998 г.;
(7)
като има предвид, че посочените органи са съобщили на Комисията резултатите от първия преглед за съответствието на досиетата във връзка с изискванията за предвидените в приложение II данни и информация, най-малко за един продукт за растителна защита, съдържащ съответното активно вещество в приложение III към директивата; като има предвид, че впоследствие заявителите са представили досиетата на Комисията и на останалите държави-членки в съответствие с разпоредбите на член 6, параграф 2;
(8)
като има предвид, че Постоянният фитосанитарен комитет беше сезиран за досиетата за Мesotrione (ZA 1296), Iodosulfuron-methyl-sodium (AEF 115008), Silthiopham (MON 65500) и Gliocladium catenulatum на 11 февруари 1999 г.;
(9)
като има предвид, че член 6, параграф 3 от директивата предвижда, че официалното съответствие на всяко досие с изискванията относно предвидените в приложение II данни, най-малкото с продукта за растителна защита по отношение на съответното активно вещество, в приложение III към директивата, трябва да бъде потвърдено на общностно равнище;
(10)
като има предвид, че това потвърждаване е необходимо, за да може да се извърши подробният преглед на досиетата и държавите-членки да могат да дадат временно разрешение за продукти за растителна защита, съдържащи съответното активно вещество при спазване на условията, посочени в член 8, параграф 1 от директивата, и по-специално на условието относно подробната оценка на активното вещество и на продуктите за растителна защита, във връзка с изискванията на директивата;
(11)
като има предвид, че такова решение не пречи да се изискат допълнителни данни или информация от заявителя, ако по време на подробния преглед се разбере, че такава информация или данни са необходими за взимането на решение;
(12)
като има предвид, че между държавите-членки и Комисията съществува договореност, че Обединеното кралство ще извърши подробния преглед на досието на Мesotrione (ZA 1296), че Германия ще извърши подробния преглед на досието на Iodosulfuron-methyl-sodium (AEF 115008), че Ирландия ще извърши подробен преглед на досието на Silthiopham (MON 65500) и че Финландия ще извърши подробния преглед на досието на Gliocladium catenulatum;
(13)
като има предвид, че Обединеното кралство, Германия, Ирландия и Франция, при първа възможност и най-късно в срок от една година, ще представят на Комисията доклад за заключенията от извършения от тях преглед с приложени към него препоръки относно включването или не и свързаните с това условия; като има предвид, че при получаване на тези доклади, подробният преглед ще бъде извършен със съдействието на всички държави-членки в рамките на Постоянния фитосанитарен комитет;
(14)
като има предвид, че мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следните досиета отговарят по принцип на изискванията за данни и информация, предвидени в приложение II и, най-малко за един продукт за растителна защита, съдържащ съответното активно вещество, в приложение III към директивата, като се вземат под внимание предложените употреби:
1.
досието, представено от Zeneca Agrochemicals на Комисията и на държавите-членки, с оглед включването на Мesotrione (ZA 1296) като активно вещество в приложение I към Директива 91/414/ЕИО и което е представено на Постоянния фитосанитарен комитет на 11 февруари 1999 г.;
2.
досието, представено от Hoechst Schering Agrevo GmbH на Комисията и на държавите-членки, с оглед включването на Iodosulfuron-methylsodium (AEF 115008) като активно вещество в приложение I към Директива 91/414/ЕИО и което е отнесено до Постоянния фитосанитарен комитет на 11 февруари 1999 г.;
3.
досието, представено от Monsanto Crop Protection на Комисията и на държавите-членки, с оглед включването на Silthiopham (MON 65500) като активно вещество в приложение I към Директива 91/414/ЕИО и представено на Постоянния фитосанитарен комитет на 11 февруари 1999 г.;
4.
досието, представено от Kemira Agro Oy на Комисията и на държавите-членки, с оглед включването на Gliocladium catenulatum като активно вещество в приложение I към Директива 91/414/ЕИО и което е отнесено до Постоянния фитосанитарен комитет на 11 февруари 1999 г.
Член 2
Адресати на настоящото решение са държавите-членки.
Съставено в Брюксел на 31 май 1999 година.

Labels: 20
3
6